Document ID: 32010D0352

DEĊIŻJONI TAL-KUMMISSJONI
tat-22 ta’ Ġunju 2010
dwar kontribuzzjoni finanzjarja mill-Unjoni għall-programmi ta’ kontroll, ta’ spezzjoni u ta’ sorveljanza tas-sajd tal-Istati Membri għall-2010
(notifikata bid-dokument numru C(2010) 3940)
(It-testi fl-ilsien Bulgaru, Daniż, Estonjan, Finlandiż, Franċiż, Ġermaniż, Grieg, Ingliż, Litwan, Olandiż, Pollakk, Rumen, Sloven, Spanjol, Żvediż u Taljan biss huma awtentiċi)
(2010/352/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 861/2006 tat-22 ta’ Mejju 2006 li jistabbilixxi miżuri finanzjarji Komunitarji għall-implimentazzjoni tal-Politika Komuni tas-Sajd u fil-qasam tal-Liġi tal-Baħar (1), u b’mod partikolari l-Artikolu 21 tiegħu,
Billi:
(1)
L-Istati Membri ressqu lill-Kummissjoni l-programm ta’ kontroll tas-sajd tagħhom għall-2010 flimkien mal-applikazzjonijiet għall-kontribuzzjoni finanzjarja mill-Unjoni għall-ispejjeż li se jintefqu fit-twettiq tal-proġetti fit-tali programm.
(2)
L-applikazzjonijiet li jirrigwardaw l-azzjonijiet elenkati fl-Artikolu 8(a) tar-Regolament (KE) Nru 861/2006 jistgħu jikkwalifikaw għall-finanzjament mill-Unjoni.
(3)
L-applikazzjonijiet għal finanzjament mill-Unjoni għandhom ikunu konformi mar-regoli stabbiliti fir-Regolament tal-Kummissjoni (KE) Nru 391/2007 (2).
(4)
Huwa xieraq li jiġu ffissati l-ammonti massimi u r-rata tal-kontribuzzjoni finanzjarja mill-Unjoni fil-limiti stabbiliti bl-Artikolu 15 tar-Regolament (KE) Nru 861/2006 u li jiġu stabbiliti l-kundizzjonijiet li skonthom tista’ tingħata t-tali kontribuzzjoni.
(5)
Sabiex ikun imħeġġeġ l-investiment fl-azzjonijiet prijoritarji ddefiniti mill-Kummissjoni f’konformità mar-Regolament tal-Kunsill (KE) Nru 1224/2009 (3), u fid-dawl tal-impatt negattiv tal-kriżi finanzjarja fuq il-baġits tal-Istati Membri, in-nefqa relatata mal-awtomatizzazzjoni u l-ġestjoni tad-dejta, mas-sistemi ta’ reġistrazzjoni u rappurtar elettroniċi (ERS) u sistemi ta’ monitoraġġ tal-bastimenti (VMS), kif ukoll seminars mill-Istati Membri mmirati lejn it-titjib tal-għarfien dwar ir-Regolament il-ġdid ta’ kontroll u anke għall-prevenzjoni ta’ sajd illegali, mhux rappurtat u mhux regolat (IUU), għandha tibbenefika minn rata għolja ta’ kofinanzjament, fil-limiti stabbiliti fl-Artikolu 15 tar-Regolament (KE) Nru 861/2006.
(6)
Sabiex jiġi limitat l-ammont iddedikat għax-xiri u l-immodernizzar tal-bastimenti u l-inġenji tal-ajru għall-għassa fuq is-sajd, il-kontribuzzjoni tal-Unjoni għal dawn it-tip ta’ nefqiet se tkun ristretta għal massimu ta’ EUR 1 Miljun għal kull Stat Membru.
(7)
Sabiex jikkwalifika għall-kontribuzzjoni, it-tagħmir tal-lokalizzazzjoni awtomatiku għandu jissodisfa r-rekwiżiti ffissati bir-Regolament tal-Kummissjoni (KE) Nru 2244/2003 tat-18 ta’ Diċembru 2003 li jistabbilixxi dispożizzjonijiet dettaljati dwar is-Sistemi ta’ Sorveljanza tal-Vapuri bbażati fuq satellita (4).
(8)
Sabiex jikkwalifika għall-kontribuzzjoni, it-tagħmir ta’ reġistrazzjoni u rappurtar elettroniku abbord il-bastimenti tas-sajd għandu jissodisfa r-rekwiżiti stipulati mir-Regolament tal-Kummissjoni (KE) Nru 1077/2008 tat-3 ta’ Novembru 2008 li jistabbilixxi regoli dettaljati dwar l-implimentazzjoni tar-Regolament tal-Kunsill (KE) Nru 1966/2006 dwar ir-reġistrazzjoni u r-rappurtar elettroniku tal-attivitajiet tas-sajd u dwar il-mezzi ta’ telerilevament u li jirrevoka r-Regolament (KE) Nru 1566/2007 (5).
(9)
Il-miżuri pprovduti f’din id-Deċiżjoni huma skont l-opinjoni tal-Kumitat għas-Sajd u l-Akkwakultura,
ADOTTAT DIN ID-DEĊIŻJONI:
Artikolu 1
Suġġett
Din id-Deċiżjoni tipprovdi għal kontribuzzjoni finanzjarja mill-Unjoni għall-2010 għall-infiq li daħlu għalih l-Istati Membri fl-2010 huma u jimplimentaw sistemi ta’ kontroll u sorveljanza applikabbli għall-politika komuni tas-sajd (PKS), kif jissemma fl-Artikolu 8(a) tar-Regolament (KE) Nru 861/2006. Tistabbilixxi l-ammont massimu tal-kontribuzzjoni finanzjarja mill-Unjoni għal kull Stat Membru, ir-rata tal-kontribuzzjoni finanzjarja mill-Unjoni u l-kundizzjonijiet li skonthom tista’ tingħata t-tali kontribuzzjoni.
Artikolu 2
Għeluq tal-impenji pendenti
Il-ħlasijiet kollha li għalihom qed jintalab rimborż għandhom jitħallsu mill-Istat Membru kkonċernat sat-30 ta’ Ġunju 2014. Il-ħlasijiet li jsiru mill-Istat Membru wara din id-data ta’ skadenza ma għandhomx ikunu eliġibbli għar-rimborż. L-approprjazzjonijiet tal-baġit relatati ma’ din id-Deċiżjoni għandhom jiġu diżimpenjati sa mhux aktar tard mill-31 ta’ Diċembru 2015.
Artikolu 3
Teknoloġiji ġodda u netwerks tal-IT
1. In-nefqa mġarrba, fir-rigward ta’ proġetti msemmija fl-Anness I, għax-xiri u l-istallazzjoni ta’ teknoloġiji ġodda u netwerks tal-IT għal finijiet ta’ ġbir u ġestjoni effiċjenti u siguri ta’ dejta relatata mal-monitoraġġ, il-kontroll u s-sorveljanza tal-attivitajiet tas-sajd, għandha tikkwalifika għal kontribuzzjoni finanzjarja ta’ 90 % tan-nefqa eliġibbli fil-limiti stabbiliti f’dak l-Anness.
2. In-nefqa mġarrba fir-rigward ta’ proġetti msemmija fl-Anness I u marbuta mas-sistema ta’ monitoraġġ tal-bastimenti (VMS), is-sistemi ta’ reġistrazzjoni u rappurtar elettroniċi (ERS) jew sajd illegali, mhux rappurtat u mhux regolat (IUU), għandha tikkwalifika għal kontribuzzjoni finanzjarja ta’ 90 % tan-nefqa eliġibbli, fil-limiti stabbiliti f’dak l-Anness.
3. Kwalunkwe nefqa oħra mġarrba għal teknoloġiji u netwerks tal-IT ġodda, fir-rigward ta’ proġetti msemmija fl-Anness I, għandha tikkwalifika għal kontribuzzjoni finanzjarja ta’ 50 % tan-nefqa eliġibbli, fil-limiti stipulati f’dak l-Anness.
Artikolu 4
Tagħmir tal-lokalizzazzjoni awtomatiku
1. In-nefqa mġarrba, fir-rigward ta’ proġetti msemmija fl-Anness II, għax-xiri u l-armar abbord ta’ bastimenti tas-sajd ta’ tagħmir għal-lokalizzazzjoni awtomatiku li jippermetti li bastimenti jkunu jistgħu jiġu mmonitorjati mill-bogħod minn ċentru tal-monitoraġġ tas-sajd permezz tas-sistema tal-monitoraġġ tal-bastimenti (VMS) għandha tikkwalifika għal kontribuzzjoni finanzjarja ta’ 90 % tan-nefqa eliġibbli, fil-limiti stipulati f’dak l-Anness.
2. Il-kontribuzzjoni finanzjarja msemmija fil-paragrafu 1 għandha tkun limitata għal EUR 2 500 kull bastiment.
3. Sabiex jikkwalifika għall-kontribuzzjoni finanzjarja msemmija fil-paragrafu 1, it-tagħmir tal-lokalizzazzjoni awtomatiku għandu jissodisfa r-rekwiżiti stipulati fir-Regolament (KE) Nru 2244/2003.
Artikolu 5
Sistemi ta’ reġistrazzjoni u ta’ rappurtar elettroniċi
In-nefqa mġarrba, fir-rigward ta’ proġetti msemmija fl-Anness III, għall-iżvilupp, ix-xiri, l-istallazzjoni u l-għajnuna teknika għall-komponenti meħtieġa għas-sistemi ta’ reġistrazzjoni u ta’ rappurtar elettroniċi (ERS), sabiex l-iskambju tad-dejta jkun effiċjenti u sigur fir-rigward tal-monitoraġġ, il-kontroll u s-sorveljanza tal-attivitajiet tas-sajd, għandha tikkwalifika għal kontribuzzjoni finanzjarja ta’ 90 % tan-nefqa eliġibbli fil-limiti stipulati f’dak l-Anness.
Artikolu 6
Tagħmir ta’ reġistrazzjoni u ta’ rappurtar elettroniku
1. In-nefqa mġarrba, fir-rigward ta’ proġetti msemmija fl-Anness IV, għax-xiri u l-armar fuq bastimenti tas-sajd ta’ tagħmir tal-ERS li jippermetti li l-bastimenti jirreġistraw u jirrappurtaw elettronikament dejta dwar l-attivitajiet tas-sajd lil Ċentru tal-Monitoraġġ tas-Sajd, għandha tikkwalifika għal kontribuzzjoni finanzjarja ta’ 90 % tan-nefqa eliġibbli fil-limiti stipulati f’dak l-Anness.
2. Il-kontribuzzjoni finanzjarja msemmija fil-paragrafu 1 għandha tkun limitata għal EUR 3 000 kull bastiment, bla ħsara għall-paragrafu 4.
3. Sabiex jikkwalifika għal kontribuzzjoni finanzjarja, it-tagħmir tal-ERS għandu jissodisfa r-rekwiżiti stipulati fir-Regolament (KE) Nru 1077/2008.
4. Fil-każ ta’ tagħmir li jikkombina l-funzjonijiet ERS u VMS, u li jissodisfa r-rekwiżiti stipulati fir-Regolament (KE) Nru 2244/2003 u (KE) Nru 1077/2008, il-kontribuzzjoni msemmija fil-paragrafu 1 ta’ dan l-Artikolu għandha tkun limitata għal EUR 4 500.
Artikolu 7
Proġetti pilota
In-nefqa mġarrba, fir-rigward ta’ proġetti msemmija fl-Anness V, fuq proġetti pilota fuq teknoloġiji ta’ kontroll ġodda għandha tikkwalifika għal kontribuzzjoni finanzjarja ta’ 90 % tan-nefqa eliġibbli fil-limiti stabbiliti f’dak l-Anness.
Artikolu 8
Programmi ta’ taħriġ u ta’ skambju
In-nefqa mġarrba, fir-rigward ta’ proġetti msemmija fl-Anness V, fuq it-taħriġ u l-programmi ta’ skambju ta’ impjegati taċ-ċivil responsabbli għal xogħlijiet ta’ monitoraġġ, kontroll u sorveljanza fil-qasam tas-sajd għandha tikkwalifika għal kontribuzzjoni ta’ 50 % tan-nefqa eliġibbli fil-limiti stipulati f’dak l-Anness.
Artikolu 9
Inizjattiva għat-trawwim ta’ kuxjenza dwar ir-regoli tal-PKS
1. In-nefqa mġarrba fir-rigward ta’ proġetti msemmija fl-Anness VIII, għal inizjattivi li jinkludu seminars u għodod tal-midja mmirati lejn it-titjib tal-għarfien fost is-sajjieda u entitajiet oħra bħalma huma spetturi, prosekuturi pubbliċi u mħallfin, kif ukoll fost il-pubbliku ġenerali, dwar il-ħtieġa li jiġi miġġieled is-sajd irresponsabbli u illegali u dwar l-implimentazzjoni tar-Regolament il-ġdid ta’ kontroll, għandha tikkwalifika għal kontribuzzjoni finanzjarja ta’ 90 % tan-nefqa eliġibbli fil-limiti stipulati f’dak l-Anness.
2. Kwalunkwe nefqa oħra mġarrba għal inizjattivi għat-trawwim ta’ kuxjenza dwar ir-regoli tal-PKS, fir-rigward ta’ proġetti msemmija fl-Anness VIII, għandha tikkwalifika għal kontribuzzjoni finanzjarja ta’ 50 % tan-nefqa eliġibbli, fil-limiti stipulati f’dak l-Anness.
Artikolu 10
Bastimenti u inġenji tal-ajru tal-għassa tas-sajd
1. In-nefqa mġarrba fi proġetti msemmija fl-Anness IX, marbuta max-xiri u l-modernizzazzjoni tal-bastimenti u l-inġenji tal-ajru użati għall-ispezzjoni u s-sorveljanza tal-attivitajiet tas-sajd mill-awtoritajiet kompetenti tal-Istati Membri għandha tikkwalifika għal kontribuzzjoni finanzjarja ta’ 50 % tan-nefqa eliġibbli mġarrba mill-Istati Membri, fil-limiti stabbiliti f’dak l-Anness.
2. Il-kontribuzzjoni finanzjarja speċifikata għal kull Stat Membru fl-Anness IX għandha tiġi kkalkulata abbażi tal-utilizzazzjoni tal-bastimenti u l-inġenji tal-ajru kkonċernati għall-ispezzjoni u s-sorveljanza bħala perċentwal tal-attività totali tagħhom fis-sena, kif dikjarata mill-Istati Membri.
Artikolu 11
Kontribuzzjoni totali massima mill-Unjoni għal kull Stat Membru
In-nefqa ppjanata, jew is-sehem eliġibbli tagħha, u l-kontribuzzjoni massima mill-Unjoni għal kull Stat Membru huma hekk:
(f’EUR)
Stat Membru
In-nefqa ppjanata fil-programm nazzjonali għall-kontroll tas-sajd
In-Nefqa eliġibbli
Kontribuzzjoni massima mill-Unjoni
Il-Belġju
254 270
254 270
176 343
Il-Bulgarija
195 828
195 828
153 748
Id-Danimarka
3 215 749
3 148 559
2 729 961
Il-Ġermanja
6 418 061
1 120 000
893 600
L-Estonja
239 745
239 745
207 873
L-Irlanda
51 495 000
46 395 000
1 997 500
Il-Greċja
18 595 000
7 085 750
5 111 175
Spanja
9 563 245
9 153 093
7 735 444
Franza
4 536 370
3 497 768
2 640 008
L-Italja
26 650 600
2 625 600
1 312 800
Ċipru
357 800
357 800
318 900
Il-Litwanja
460 001
460 001
404 001
Il-Pajjiżi l-Baxxi
2 809 000
1 616 000
1 424 000
Il-Polonja
702 600
696 000
600 000
Ir-Rumanija
593 600
593 600
334 240
Is-Slovenja
510 807
507 649
383 900
Il-Finlandja
981 000
881 000
766 500
L-Iżvezja
2 353 016
2 139 327
1 902 083
Ir-Renju Unit
2 164 334
1 408 528
1 036 432
Total
132 096 027
82 375 517
30 128 508
Artikolu 12
Destinatarji
Din id-Deċiżjoni hija indirizzata lir-Renju tal-Belġju, ir-Repubblika tal-Bulgarija, ir-Renju tad-Danimarka, ir-Repubblika Federali tal-Ġermanja, ir-Repubblika tal-Estonja, l-Irlanda, ir-Repubblika Ellenika, ir-Renju ta’ Spanja, ir-Repubblika Franċiża, r-Repubblika Taljana, ir-Repubblika ta’ Ċipru, ir-Repubblika tal-Litwanja, ir-Renju tal-Pajjiżi l-Baxxi, ir-Repubblika tal-Polonja, ir-Rumanija, ir-Repubblika tas-Slovenja, ir-Repubblika tal-Finlandja, ir-Renju tal-Iżvezja, u r-Renju Unit tal-Gran Brittanja u l-Irlanda ta’ Fuq.
Magħmul fi Brussell, it-22 ta’ Ġunju 2010.

Labels: 7
9
6
12
15